7.  ข้อพิพาททางกฎหมาย

  7.1 คดีแพ่ง

  บริษัทถูกฟ้องร้องในคดีต่างๆ รวม 123 คดี รวมทุนทรัพย์ทั้งสิ้น 3,287
  ล้านบาทประกอบด้วยเจ้าหนี้สถาบันการเงิน 20 คดี รวมทุนทรัพย์ 3,172 ล้านบาท
  เจ้าหนี้การค้า 17 คดี รวมทุนทรัพย์ 40 ล้านบาท เจ้าหนี้ลูกค้าซื้อบ้าน 30 คดี รวมทุนทรัพย์ 20
  ล้านบาท คดีที่ไม่ต้องรับผิดและที่สามารถตกลงนอกศาล 56 คดี รวมทุนทรัพย์ 55 ล้านบาท
  ในจำนวนนี้มีคดีที่มีทุนทรัพย์เกินกว่าร้อยละ 5 ของส่วนของผู้ถือหุ้นรวม 7 คดี
  ซึ่งศาลได้มีคำสั่งจำหน่ายคดีเนื่องจากบริษัทอยู่ระหว่างการฟื้นฟูกิจการแล้วทุกคดี ดังนี้

  1. เมื่อวันที่ 23 มิถุนายน 2543 ธนาคารไทยธนาคาร จำกัด (มหาชน)
  ฟ้องบริษัทเป็นคดีแพ่งหมายเลขดำที่ 8779/43 เรื่องการกู้ยืมและค้ำประกัน รวมทุนทรัพย์ 1,123
  ล้านบาท

2.  เมื่อวันที่ 13 มิถุนายน 2543 ธนาคารไทยธนาคาร จำกัด (มหาชน)
    ฟ้องบริษัทเป็นคดีแพ่งหมายเลขดำที่ ธ.8308/43 เรื่องการกู้ยืม รวมทุนทรัพย์ 569 ล้านบาท

3.  เมื่อวันที่ 28 เมษายน 2543 ธนาคารกรุงศรีอยุธยา จำกัด (มหาชน)
    ฟ้องบริษัทเป็นคดีแพ่งหมายเลขดำที่ 6506/43 เรื่องการกู้ยืม รวมทุนทรัพย์ 544 ล้านบาท

4.  เมื่อวันที่ 9 มิถุนายน 2541 บริษัทเงินทุนหลักทรัพย์สินอุตสาหกรรม จำกัด (มหาชน)
    ฟ้องบริษัทเป็นคดีแพ่ง หมายเลขดำที่ 686/41 เรื่องการกู้ยืม รวมทุนทรัพย์ 171 ล้านบาท

5.  เมื่อวันที่ 24 กุมภาพันธ์ 2542 บริษัทเงินทุนเอเซียไฟแนนซ์ จำกัด (มหาชน)
    ฟ้องบริษัทเป็นคดีแพ่ง หมายเลขดำที่ ง.258/42 เรื่องการกู้ยืม รวมทุนทรัพย์ 130 ล้านบาท

6.  เมื่อวันที่ 1 กันยายน 2541 ธนาคารซิตี้แบงก์ จำกัด/ ธนาคารกรุงศรีอยุธยา จำกัด
    (มหาชน)/ บริษัทเงินทุน หลักทรัพย์กรุงไทยธนกิจ จำกัด (มหาชน) ฟ้องบริษัทเป็นคดีแพ่ง
    หมายเลขดำที่ ธ.13708/41 เรื่องการค้ำประกัน รวมทุนทรัพย์ 1,038 ล้านบาท

7.  เมื่อวันที่ 19 กุมภาพันธ์ 2542 ธนาคารซิตี้แบงก์ จำกัด ฟ้องบริษัทเป็นคดีแพ่ง หมายเลขดำที่
    กค. 47/42

  เรื่องผิดสัญญาสวอป รวมทุนทรัพย์ 142 ล้านบาท

  ความเห็นของผู้บริหาร
  เนื่องจากเจ้าหนี้ของบริษัทได้มายื่นคำขอรับชำระหนี้ต่อเจ้าพนักงานพิทักษ์ทรัพย์ตามขั้นตอนการฟื้นฟูกิจการแล้ว
  ทำให้คดีดังกล่าวไม่ส่งผลกระทบต่อบริษัทแต่อย่างใด

  7.2 คดีล้มละลาย

  1. เมื่อวันที่ 16 พฤษภาคม 2543 ธนาคารเอเชีย จำกัด (มหาชน) ฟ้องบริษัทเป็นคดีล้มละลาย
  หมายเลขดำที่ ล.359/43 เรื่องการกู้ยืม รวมทุนทรัพย์ 81 ล้านบาท

  ความเห็นของผู้บริหาร เนื่องจากบริษัทได้เข้าสู่กระบวนการฟื้นฟูกิจการ
  ตามพระราชบัญญัติล้มละลาย และธนาคารเอเชีย จำกัด (มหาชน)
  ได้ยื่นคำขอรับชำระหนี้ต่อเจ้าพนักงานพิทักษ์ทรัพย์ในกระบวนการฟื้นฟูกิจการของบริษัทแล้ว
  ทำให้คดีดังกล่าวไม่ส่งผลกระทบต่อบริษัทแต่อย่างใด

  7.3 คดีล้มละลาย (ความฟื้นฟูกิจการ)

  เมื่อวันที่ 22 มกราคม 2544 บริษัท เดวอนไชร์ แคปิตอล จำกัด บริษัท ฟินันซ่า จำกัด
  และห้างหุ้นส่วนจำกัดแสงจันทร์การโยธา
  ได้ยื่นคำร้องขอฟื้นฟูกิจการของบริษัทต่อศาลล้มละลายกลาง
  ซึ่งศาลล้มละลายกลางได้มีคำสั่งให้ฟื้นฟูกิจการบริษัท และแต่งตั้งบริษัท เอเชียน
  อินเตอร์เนชั่นแนล แพลนเนอร์ส จำกัด เป็นผู้ทำแผน เมื่อวันที่ 19 กุมภาพันธ์ 2544
  ต่อมาเมื่อวันที่ 2 ตุลาคม 2544
  ศาลล้มละลายกลางได้มีคำสั่งเห็นชอบด้วยแผนฟื้นฟูกิจการของบริษัท โดยมี บริษัท เอเชียน
  อินเตอร์เนชั่นแนล แพลนเนอร์ส จำกัด เป็นผู้บริหารแผน
  ในกระบวนฟื้นฟูกิจการของบริษัทเจ้าหนี้ที่ยื่นคำขอรับชำระหนี้คิดเป็นภาระหนี้เงินต้นรวมทั้งสิ้น
  13,729.16 ล้านบาท โดยจำนวนหนี้ที่ถูกต้องของเจ้าหนี้แต่ละราย
  จะต้องเป็นไปตามคำสั่งของเจ้าพนักงานพิทักษ์ทรัพย์ หรือ ศาล
  (ในกรณีที่มีการอุทธรณ์คำสั่งเจ้าพนักงานพิทักษ์ทรัพย์)

  ความเห็นของผู้บริหาร บริษัทจะมีความรับผิดชอบไม่เกินกว่าหนี้ที่เจ้าหนี้มายื่นคำขอรับชำระหนี้
  ซึ่งหนี้ดังกล่าวบางรายเป็นหนี้ซ้ำซ้อน และบางรายไม่สามารถเรียกร้องหนี้ได้แล้ว อย่างไรก็ดี
  ตามแผนฟื้นฟูกิจการของบริษัท กำหนดให้เจ้าหนี้ผู้ซื้อบ้านและหรือที่ดินที่มิได้ยื่นคำขอรับชำระหนี้
  ให้มีสิทธิได้รับชำระหนี้เช่นเดียวกับเจ้าหนี้ผู้ซื้อบ้านและหรือที่ดินที่ยื่นขอรับชำระหนี้ในการฟื้นฟูกิจการของบริษัท